**Ministru kabineta noteikumu projekta „Iepriekšējās piekrišanas dokumenta šaujamieroču un munīcijas vai sprāgstvielu pārvietošanai starp Eiropas Savienības dalībvalstīm izsniegšanas, apturēšanas un anulēšanas prasības” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Normatīvā akta projekts (turpmāk – Projekts) izstrādāts, lai ieviestu Latvijas Republikas tiesību aktos Eiropas Parlamenta un Padomes 2014.gada 26.februāra direktīvas 2014/28/ES par dalībvalstu tiesību aktu saskaņošanu attiecībā uz civilām vajadzībām paredzēto sprāgstvielu pieejamību tirgū un pārraudzību (turpmāk – Direktīva 2014/28/ES) 11., 12., 13. un 14.panta normas.Šobrīd spēkā ir 2007.gada 6.novembra Ministru kabineta noteikumi Nr.736 „Kārtība, kādā Valsts policija izsniedz iepriekšējās piekrišanas dokumentus šaujamieroču un munīcijas vai sprāgstvielu pārvietošanai starp Eiropas Savienības dalībvalstīm” (turpmāk - MK noteikumi Nr.736), taču ir nepieciešams ieviest jaunu normatīvo aktu, kas regulē šo jomu. Nepieciešamība sagatavot jaunu normatīvo aktu izriet no tā, ka 2016.gada 31.martā izdarītie grozījumi likuma “Stratēģiskas nozīmes preču aprites likums” (turpmāk – Likums) 7.panta otrajā daļā, kas stājas spēkā no 2016.gada 27.aprīļa, paplašina deleģējumu Ministru kabinetam. Paplašinātais deleģējums paredz to, ka Ministru kabinets nosaka ne tikai iepriekšējās piekrišanas dokumentu šaujamieroču un munīcijas vai sprāgstvielu pārvietošanai starp Eiropas Savienības dalībvalstīm izsniegšanas kārtību, kā tas bija līdz šim, bet nosaka arī to apturēšanas un anulēšanas prasības.Tāpat ar minētajiem Likuma grozījumiem tā pārejas noteikumi tika papildināti ar 11.punktu, kas nosaka, ka Ministru kabinets līdz 2016.gada 31.maijam izdod Likuma 7.panta otrajā daļā minētos noteikumus un līdz to spēkā stāšanās dienai ir piemērojami MK noteikumi Nr.736, ciktāl tie nav pretrunā ar Likumu. Tādējādi Projekts izstrādāts, ievērojot arī Oficiālo publikāciju un tiesiskās informācijas likuma 9.panta piektās daļas nosacījumu, kas nosaka, ka, ja spēku zaudē normatīvā akta izdošanas tiesiskais pamats, tad spēku zaudē arī uz šā pamata izdotais normatīvais akts.Projekts satur arī normas ar kurām tiek pārņemta Padomes 1991.gada 18.jūnija Direktīva [91/477/EEK](http://eur-lex.europa.eu/eli/dir/1991/477?locale=LV) par ieroču iegādes un glabāšanas kontroli (turpmāk - Direktīva [91/477/EEK](http://eur-lex.europa.eu/eli/dir/1991/477?locale=LV)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd iepriekšējās piekrišanas dokumentu šaujamieroču un munīcijas vai sprāgstvielu pārvietošanai starp Eiropas Savienības dalībvalstīm izsniegšanu regulē MK noteikumi Nr.736 un Likums, kura 7.panta otrajā daļā deleģējums Ministru kabinetam ir paplašināts atbilstoši Direktīvas 2014/28/ES prasībām. Direktīvas 2014/28/ES 11., 12., 13. un 14.pants paredz ne tikai iepriekšējās piekrišanas dokumentu šaujamieroču un munīcijas vai sprāgstvielu pārvietošanai starp Eiropas Savienības dalībvalstīm izsniegšanas kārtību, bet arī kompetento iestāžu tiesības noteiktos gadījumos apturēt vai anulēt izsniegtā iepriekšējās piekrišanas dokumenta darbību. Tāpat Direktīvas 2014/28/ES 11., 12., 13. un 14.pants paredz prasības attiecībā uz citu Eiropas Savienības dalībvalstu un Eiropas Komisijas informēšanu par veiktajiem pasākumiem saistībā ar iepriekšējās piekrišanas dokumenta izsniegšanu, apturēšanu vai anulēšanu. MK noteikumi Nr.736 pašreizējā redakcijā nenodrošina Direktīvas 2014/28/ES un Likuma prasību izpildi, līdz ar to ir nepieciešams ieviest jaunu normatīvo aktu, lai pilnvērtīgi pārņemtu arī Direktīvas 2014/28/ES 11., 12., 13. un 14.panta prasības. Projekts izstrādāts, lai nodrošinātu Direktīvas normu pārņemšanu. Projekts ir izstrādāts balstoties uz MK noteikumu Nr.736 saturu, kuri nosaka iepriekšējās piekrišanas dokumentu šaujamieroču un munīcijas vai sprāgstvielu pārvietošanai starp Eiropas Savienības dalībvalstīm izsniegšanas prasības un ir papildināts ar normām par:- kompetento iestāžu tiesībām noteiktos gadījumos atteikt izsniegt, apturēt vai anulēt iepriekšējās piekrišanas dokumenta darbību un kritērijiem šādu lēmumu pieņemšanai, tajā skaitā, īpašos gadījumos, kad var tikt apdraudēta sabiedriskā drošība;- prasībām attiecībā uz citu Eiropas Savienības dalībvalstu un Eiropas Komisijas informēšanu par veiktajiem pasākumiem saistībā ar iepriekšējās piekrišanas dokumenta izsniegšanu, neizsniegšanu, apturēšanu vai anulēšanu, tajā skaitā, īpašos gadījumos, kad var tikt apdraudēta sabiedriskā drošība;- informācijas glabāšanu par spēkā esošajiem iepriekšējās piekrišanas dokumentiem šaujamieroču un munīcijas vai sprāgstvielu pārvietošanai starp Eiropas Savienības dalībvalstīm;- kompetentās iestādes tiesībām izdot apstiprinājumu, kas pieļauj konkrētu sprāgstvielu pārvietošanu bez iepriekšējās piekrišanas dokumenta sagatavošanas;- šaujamieroču un munīcijas nosūtītājvalsts kompetentās iestādes pienākumu nosūtīt tās rīcībā esošo lietderīgo informāciju tai Eiropas Savienības dalībvalstij, uz kuras teritoriju notiek pārvietošana un ja nepieciešams arī tranzīta dalībvalstīm, atbilstoši Direktīvas [91/477/EEK](http://eur-lex.europa.eu/eli/dir/1991/477?locale=LV) prasībām.Atbilstoši Direktīvas 2014/28/ES 12.panta 1.punktā un Direktīvas [91/477/EEK](http://eur-lex.europa.eu/eli/dir/1991/477?locale=LV) 11.panta 1.punktā noteiktajam Projekta 1.punkts ir papildināts ar normu, ka šo noteikumu prasības attiecas arī uz tirdzniecību pa pastu, gadījumos, kad tiek pārsūtīti ieroči vai munīcija.Atbilstoši Direktīvas 2014/28/ES 11.panta 7.punktam Projekta 7.punkts ir papildināts ar normu par sprāgstvielu saņēmēja pienākumu pēc kompetento iestāžu pieprasījuma nosūtīt nosūtītājas dalībvalsts un tranzīta dalībvalsts iestādēm visu to būtisko informāciju, kas ir viņa rīcībā par sprāgstvielu pārsūtīšanu.Projekta 9.punkts paredz Valsts policijas rīcību izskatot iesniegumu iepriekšējās piekrišanas dokumenta saņemšanai, kad atbilstoši Direktīvas 2014/28/ES 11.panta 5.punktam, 12.panta 2.punktam un Direktīvas [91/477/EEK](http://eur-lex.europa.eu/eli/dir/1991/477?locale=LV) 11.panta 2.punktam tiek pārbaudīta atbilstība šaujamieroču un munīcijas vai sprāgstvielu pārvietošanas prasībām.Projekta 10.punkts paredz Valsts policijas pienākumu informēt Eiropas Komisiju, ja tai nav iespēju pārliecināties par saņēmēja tiesībām iegūt sprāgstvielas, atbilstoši Direktīvas 2014/28/ES 11.panta 3.punktam, kā arī nosacījumu, ka uzņēmējs drīkst pārvietot sprāgstvielas tikai tad, ja kravas saņēmējs ir saņēmis atļauju sprāgstvielu pārvietošanai, atbilstoši Direktīvas 11.panta 8.punktam.Atbilstoši Direktīvas 2014/28/ES 12.panta 5.punktam un Direktīvas [91/477/EEK](http://eur-lex.europa.eu/eli/dir/1991/477?locale=LV) 13.panta 1. un 2.punktam Projekta 11.punkts ir papildināts ar normu, kas nosaka Valsts policijas pienākumu savlaicīgi nosūtīt tās rīcībā esošo lietderīgo informāciju par šaujamieroču un munīcijas pārvietošanu tai Eiropas Savienības dalībvalstij, uz kuras teritoriju tiek veikta pārvietošana un, ja nepieciešams, arī tranzīta dalībvalstīm.Atbilstoši Direktīvas 2014/28/ES 11.panta 6.punktam Projekts ir papildināts ar 13.punktu, kas paredz iespēju Valsts policijai izdot speciālu apstiprinājumu, lai vienkāršotu konkrētu sprāgstvielu pārvadājumus. Šādu apstiprinājumu Valsts policija var izdot, ja atsevišķu sprāgstvielu pārvietošanai Latvijas teritorijā nesaskata par nepieciešamu Projekta 5.punktā minētā iesnieguma iesniegšanu un iepriekšējās piekrišanas dokumenta izsniegšanu. Pārvietojot sprāgstvielas bez iepriekšējās piekrišanas dokumenta, pie tām ir jābūt pieejamai Valsts policijas izdotā apstiprinājuma oficiāli apstiprinātai kopijai. Mainoties apstākļiem, kas ietekmē šādu sprāgstvielu pārvietošanu, Valsts policija šo apstiprinājumu var arī apturēt vai anulēt, pieņemot pamatotu lēmumu.Direktīvas 2014/28/ES 13.pants paredz, ka gadījumos, ja pastāv nopietni draudi sabiedriskajai drošībai vai notiek uzbrukums sabiedriskai drošībai, kas rodas sprāgstvielu vai munīcijas nelikumīgas turēšanas vai izmantošanas rezultātā, dalībvalstis var veikt visus nepieciešamos pasākumus, kas attiecas uz sprāgstvielu vai munīcijas pārsūtīšanu, lai novērstu šādu nelikumīgu turēšanu vai lietošanu. Projektā ir ietverts regulējums, kas paredz, ka Valsts policija var pieņemt lēmumu neizsniegt iepriekšējās piekrišanas dokumentu (Projekta 14.4.apakšpunkts) vai anulēt iepriekšējās piekrišanas dokumentu (Projekta 16.3.apakšpunkts), ja tiek konstatēts, ka šaujamieroči, munīcija vai sprāgstvielas var tikt vai tiek izmantoti nelikumīgi, un tā rezultātā tiek apdraudēta sabiedriskā drošība. Savukārt lēmums par iepriekšējās piekrišanas dokumenta apturēšanu tiek pieņemts, ja pastāv pamatotas aizdomas, ka šaujamieroči, munīcija vai sprāgstvielas tiks izmantoti nelikumīgi un tā rezultātā tiks apdraudēta sabiedriskā drošība (Projekta 15.3.apakšpunkts). Pamats šāda lēmuma par iepriekšējās piekrišanas dokumenta apturēšanu pieņemšanai ir fakts, ka pastāv nopietni draudi sabiedriskajai drošībai un ir pamatotas aizdomas, ka konkrētie šaujamieroči, munīcija vai sprāgstvielas tiks izmantoti nelikumīgi, lai šos pastāvošos draudus sabiedriskajai drošībai realizētu jau faktiskā kaitējumā. Iepriekšējās piekrišanas dokumenta neizsniegšanas vai anulēšanas gadījumā ir nepieciešama fakta konstatācija, ka šaujamieroči, munīcija vai sprāgstvielas var tikt vai tiek izmantoti nelikumīgi, un tā rezultātā tiek apdraudēta sabiedriskā drošība. Savukārt iepriekšējās piekrišanas dokumenta apturēšanai pietiekams pamats ir pamatotas aizdomas, ka šaujamieroči, munīcija vai sprāgstvielas tiks izmantoti nelikumīgi un tā rezultātā tiks apdraudēta sabiedriskā drošība, tādējādi faktiski pastāvot nopietniem draudiem sabiedriskajai drošībai. Šāds pamatojums ir paredzēts, lai pastāvētu iespēja savlaicīgi novērst kaitīgās sekas, kas var iestāties pastāvot nopietniem draudiem sabiedriskajai drošībai, atbilstoši Direktīvas 2014/28/ES 13.pantam, pirms šo kaitīgo seku iestāšanās. Iepriekšējās piekrišanas dokumenta apturēšanai ir atšķirīgs pamatojums no tā atteikšanas vai anulēšanas gadījumiem arī tādēļ, ka apturēšana var tikt pārtraukta un tai nav neatgriezenisks raksturs, kā arī tā nerada tik būtisku ierobežojumu, kā tas ir atteikšanas vai anulēšanas gadījumā. Iepriekšējās piekrišanas dokumenta apturēšana tiks veikta, pamatojoties uz Valsts policijas veikto profilaktisko pārbaužu rezultātiem un pamatojoties uz Valsts policijas rīcībā esošās informācijas analīzi par izdarītajiem likumpārkāpumiem un sagatavošanos likumpārkāpumu izdarīšanai. |
| 3. | Projekta izstrādē iesaistītās institūcijas | Iekšlietu ministrija, Valsts policija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas galvenokārt ir komersanti, kas veic ieroču, munīcijas un sprāgstvielu pārvadājumus starp Eiropas Savienības dalībvalstīm.  |
| 2. | Tiesiskā regulējuma ietekme uz tautsaimniecību un administratīvo slogu | Nav saskatāma tiesiskā regulējuma ietekme uz tautsaimniecību un administratīvo slogu, jo Projektā paredzētās prasības tieši administratīvo slogu nepalielinās.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Projektu tiek pārņemtas Direktīvas 2014/28/ES 11., 12., 13. un 14.panta prasības un Direktīvas [91/477/EEK](http://eur-lex.europa.eu/eli/dir/1991/477?locale=LV) 11. un 13.panta prasības.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
|  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014.gada 26.februāra direktīva 2014/28/ES par dalībvalstu tiesību aktu saskaņošanu attiecībā uz civilām vajadzībām paredzēto sprāgstvielu pieejamību tirgū un pārraudzību. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 11. panta 1. punkts | Projekta 5.punkts | Direktīvas norma ieviesta pilnībā | Projekts neparedz stingrākas prasības |
| 11. panta 2. punkts | Projekta 2., 5., 6.,7. un 9.punkts | Direktīvas norma ieviesta pilnībā | Projekts neparedz stingrākas prasības |
| 11. panta 3. punkts | Projekta 10.punkts | Direktīvas norma ieviesta pilnībā | Projekts neparedz stingrākas prasības |
| 11. panta 4. punkts | Projekta 9.punkts | Direktīvas norma ieviesta pilnībā | Projekts neparedz stingrākas prasības |
| 11. panta 5. punkts | Projekta 5., 6., 7., 8. un 9.punkts | Direktīvas norma ieviesta pilnībā | Projekts neparedz stingrākas prasības |
| 11. panta 6. punkts | Projekta 13.punkts | Direktīvas norma ieviesta pilnībā | Projekts neparedz stingrākas prasības |
| 11. panta 7. punkts | Projekta 7.punkts | Direktīvas norma ieviesta pilnībā | Projekts neparedz stingrākas prasības |
| 11. panta 8. punkts | Projekta 10.punkts | Direktīvas norma ieviesta pilnībā | Projekts neparedz stingrākas prasības |
| 12. panta 1. punkts | Projekta 1.punkts | Direktīvas norma ieviesta pilnībā | Projekts neparedz stingrākas prasības |
| 12. panta 2. punkts | Projekta 3., 4., 8., 9. un 11.punkts | Direktīvas norma ieviesta pilnībā | Projekts neparedz stingrākas prasības |
| 12. panta 3. punkts | Nav attiecināms |  |  |
| 12. panta 4. punkts | Nav attiecināms |  |  |
| 12. panta 5. punkts | Projekta 11.punkts | Direktīvas norma ieviesta pilnībā | Projekts neparedz stingrākas prasības |
| 13. pants | Projekta 14.punkta 4.apakšpunkts, 15.punkta 3.apakšpunkts, 16.punkta 3.apakšpunkts un 17.punkts | Direktīvas norma ieviesta pilnībā | Projekts neparedz stingrākas prasības |
| 14. pants | Projekta 20.punkts | Direktīvas norma ieviesta pilnībā | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Direktīva 2014/28/ES dalībvalstīm paredz rīcības brīvību, proti, Direktīvas 12.panta 3. un 4.punkts paredz dalībvalstīm iespēju piešķirt tirgotājiem tiesības no tās teritorijas veikt munīcijas nosūtīšanu tirgotājam, kurš reģistrēts citā dalībvalstī, iepriekš nesaņemot atļauju vispārējā kārtībā. Tādā gadījumā dalībvalsts izdod īpašu atļauju uz 3 gadiem un informē pārējās dalībvalstis par munīcijas veidiem, kurus atļauts pārvietot caur tās teritoriju bez iepriekšējas tās piekrišanas. Šāda kārtība munīcijas pārvietošanai Projektā netiek paredzēta, jo saskaņā ar Valsts policijas sniegto informāciju Latvijā nav lielu ražojošu uzņēmumu, kas darbojas šajā sfērā, līdz ar ko munīcijas pārvietošanas apjomi ir salīdzinoši nelieli. Lai nodrošinātu drošu un kontrolētu munīcijas pārvietošanu, Valsts policijai ir būtiski saņemt Direktīvā 2014/28/ES paredzēto informāciju, kas jāiesniedz pirms munīcijas pārvietošanas par to, kas veiks munīcijas pārvietošanu, kādu munīciju un kādā daudzumā tiek plānots pārvietot u.c. Ņemot vērā minēto, Direktīvā 2014/28/ES paredzētā rīcības brīvība tiek izmantota, paredzot Projektā vispārējo munīcijas pārvietošanas atļauju saņemšanas kārtību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |  |
| Attiecīgā ES tiesību akta datums, numurs un nosaukums | Padomes 1991.gada 26.februāra direktīva 91/477/EEK par ieroču iegādes un glabāšanas kontroli. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 11. panta 1. punkts | Projekta 1.punkts | Direktīvas norma ieviesta pilnībā | Projekts neparedz stingrākas prasības |
| 11. panta 2. punkts | Projekta 3., 4., 7., 8., 9. un 11.punkts | Direktīvas norma ieviesta pilnībā | Projekts neparedz stingrākas prasības |
| 11. panta 3. punkts | Nav attiecināms |  |  |
| 11. panta 4. punkts | Nav attiecināms |  |  |
| 13. panta 1. punkts | Projekta 11.punkts | Direktīvas norma ieviesta pilnībā | Projekts neparedz stingrākas prasības |
| 13. panta 2. punkts | Projekta 11.punkts | Direktīvas norma ieviesta pilnībā | Projekts neparedz stingrākas prasības |
| 13. panta 3. punkts | Projekta 20.punkts | Direktīvas norma ieviesta pilnībā | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Direktīva 91/477/EEK dalībvalstīm paredz rīcības brīvību, proti, Direktīvas 11.panta 3. un 4.punkts paredz dalībvalstīm iespēju piešķirt tirgotājiem tiesības no tās teritorijas veikt šaujamieroču pārvešanu tirgotājam, kurš reģistrēts citā dalībvalstī, iepriekš nesaņemot atļauju vispārējā kārtībā. Tādā gadījumā dalībvalsts izdod īpašu atļauju, kas derīga ne vairāk kā 3 gadus un kuru jebkurā brīdī ar pamatotu lēmumu var pārtraukt vai anulēt. Pārvietojot šaujamieročus, tos jāpavada dokumentam, kas atsaucas uz šo atļauju. Dalībvalsts informē pārējās dalībvalstis par šaujamieroču veidiem, kurus nav atļauts pārvietot caur tās teritoriju bez iepriekšējas tās piekrišanas. Šāda kārtība šaujamieroču pārvietošanai Projektā netiek paredzēta, jo saskaņā ar Valsts policijas sniegto informāciju Latvijā nav lielu ražojošu uzņēmumu, kas darbojas šajā sfērā, līdz ar ko šaujamieroču pārvietošanas apjomi ir salīdzinoši nelieli. Lai nodrošinātu drošu un kontrolētu šaujamieroču pārvietošanu, Valsts policijai ir būtiski saņemt Direktīvā 91/477/EEK paredzēto informāciju, kas jāiesniedz pirms šaujamieroču pārvietošanas par to, kas veiks šaujamieroču pārvietošanu, kādus šaujamieročus un kādā daudzumā tiek plānots pārvietot u.c. Ņemot vērā minēto, Direktīvā 91/477/EEK paredzētā rīcības brīvība tiek izmantota, paredzot Projektā vispārējo šaujamieroču pārvietošanas atļauju saņemšanas kārtību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav |

Anotācijas III, IV un VI sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

2016.07.07. 09:00

2762

R.Stulpāns

67219310, raimonds.stulpans@iem.gov.lv